ai4bharat/Pralekha huggingface dataset:
माहिती आणि प्रसारण मंत्रालय
एनएफएआयच्या ‘वुमेन इन इंडियन सिनेमा’ या पुस्तकाचे इफ्फी 2018 मधे प्रकाशन
पणजी, 21 नोव्हेंबर 2018
एनएफएआय अर्थात भारतीय राष्ट्रीय चित्रपट संग्रहालयाच्या ‘वुमेन इन इंडियन सिनेमा’ या पुस्तकाचे प्रकाशन केंद्रीय माहिती आणि प्रसारण राज्यमंत्री राज्यवर्धन राठोड यांच्या हस्ते 49 व्या भारतीय आंतरराष्ट्रीय चित्रपट महोत्सवाच्या शानदार उद्घाटन समारंभात झाले. गोव्याच्या राज्यपाल मृदुला सिन्हा, माहिती आणि प्रसारण सचिव अमित खरे, प्रकाशन विभागाच्या महासंचालक साधना राऊत यावेळी उपस्थित होत्या.
भारतीय चित्रपटाच्या रुपेरी पडद्यावरचे महिलांचे योगदान या चित्रमय पुस्तकात विषद करण्यात आले आहे. मेनी बॅटल्स टू बी वोन, मिथस् बिईंग अनटोल्ड, द सोशन मॅसेंजर्स अशा विभागात महिला भूमिकांचे पैलू उलगडून दाखवण्यात आले आहेत.
समाजातले महिलांचे स्थान हा विषय भारतात अनेकदा चर्चिला जातो. भारतीय चित्रपटांनी महिला आणि स्त्रीत्व पडद्यावर कसे सादर केले आहे हे या पुस्तकाद्वारे पाहणे औत्सुक्याचे आहे असे राठोड यांनी प्रस्तावनेत म्हटले आहे.
हे पुस्तक म्हणजे भारतीय चित्रपटसृष्टीतल्या महिलांच्या कर्तृत्वाप्रती आदर भावना आहेत असे एनएफएआयचे संचालक प्रकाश मगदुम यांनी सांगितले. प्रकाशन विभागाने प्रकाशित केलेले हे पुस्तक लवकरच विक्रीसाठी उपलब्ध होणार आहे.
B.Gokhale/N.Chitale/P.Malandkar
(Visitor Counter : 57
नागरी उड्डाण मंत्रालय
पुणे आणि बँकॉक दरम्यान थेट विमानसेवेचे, केंद्रीय नागरी विमान वाहतूक मंत्री ज्योतिरार्दित्य सिंदिया यांच्या हस्ते उद्घाटन
केंद्रीय नागरी विमान वाहतूक आणि पोलाद मंत्री ज्योतिरार्दित्य एम. सिंदिया यांनी आज पुणे ते बँकॉक या थेट विमान सेवेचे उद्घाटन केले.
12 नोव्हेंबर 2022 म्हणजे आजपासून पुणे-बँकॉक-पुणे दरम्यान विमान सेवा सुरु होत आहे. या मार्गावर दर मंगळवार, गुरुवार, शनिवार आणि रविवारी विमान उड्डाणे होतील.
|
|
Flight No
|
|
Sector
|
|
Dep
|
|
Arr.
|
|
Frequency
|
|
Aircraft
|
|
SG 81
|
|
PNQ-BKK
|
|
18:45
|
|
00:40
|
|
Tue, Thu, Sat, Sun
|
|
B-737
|
|
SG 82
|
|
BKK-PNQ
|
|
14:15
|
|
17:10
|
|
Tue, Thu, Sat, Sun
|
|
B-737
पुणे आणि बँकॉक दरम्यानच्या या हवाई संपर्कामुळे व्यापार, शिक्षण आणि गुंतवणुकीच्या क्षेत्रात भारत आणि थायलंड या देशांमधील द्विपक्षीय देवाणघेवाणीला प्रोत्साहन मिळेल, असे ज्योतिरार्दित्य सिंदिया यांनी आपल्या भाषणात सांगितले.
ते पुढे म्हणाले की, पुणे विमानतळ हे देशातील महत्त्वाचे विमानतळ असून या विमानतळावर पायाभूत सुविधा उभारण्याला सरकार चालना देत आहे. या विमानतळाचे नवीन टर्मिनल पुढील वर्षी सप्टेंबरपर्यंत पूर्ण होईल, तर नवीन आंतरराष्ट्रीय कार्गो टर्मिनल  डिसेंबर 2024 पर्यंत विकसित होण्याची अपेक्षा आहे. दरम्यान, आंतरराष्ट्रीय आणि देशांतर्गत वापरासाठी एक एकीकृत एअर कार्गो टर्मिनल मार्च 2023 पर्यंत विकसित केले जाईल, अशी माहितीही सिंदिया यांनी यावेळी दिली. इथे बहु-स्तरीय वाहनतळ आधीच बांधून तयार असून ते लवकरच कार्यान्वित होतील असेही ते म्हणाले.
स्पाईसजेट कंपनीचे SG-81 हे विमान पुण्याहून संध्याकाळी 6 वाजून 45 मिनिटांनी उड्डाण करेल आणि थायलंडच्या प्रमाणवेळेनुसार पहाटे 12 वाजून 40 वाजता बँकॉक विमानतळावर उतरेल. तर SG-82 हे विमान बँकॉकहून थायलंडच्या प्रमाणवेळे नुसार दुपारी दोन वाजून पंधरा मिनिटांनी उड्डाण करून, पुण्यात संध्याकाळी पाच वाजून दहा मिनिटांनी पोहोचेल. या मार्गावर बोईंग 737 विमान उड्डाणे करणार आहे.
अर्थ मंत्रालय
दिवाळीच्या पूर्वसंध्येला पेट्रोल आणि डिझेलवरील उत्पादन शुल्कात कपातीची केंद्र सरकारची घोषणा
उद्यापासून पेट्रोलच्या उत्पादन शुल्कात पाच रुपये आणि डिझेलच्या उत्पादन शुल्कात 10 रुपये कपात
त्यानुसार पेट्रोल आणि डिझेलचे दर कमी होणार
डिझेलच्या उत्पादन शुल्कातील कपात पेट्रोलपेक्षा दुप्पट असेल आणि त्यामुळे येणाऱ्या रब्बी हंगामात शेतकऱ्यांना फायदा होईल
ग्राहकांना दिलासा देण्यासाठी पेट्रोल आणि डिझेलवरील मूल्यवर्धित करात कपात करण्याचे राज्यांना आवाहन
भारत सरकारने उद्यापासून पेट्रोल आणि डिझेलच्या उत्पादन शुल्कात  अनुक्रमे पाच रुपये आणि दहा रुपयांची कपात करण्याचा महत्त्वाचा निर्णय घेतला आहे. त्यामुळे पेट्रोल आणि डिझेलचे दर त्यानुसार कमी होतील.
डिझेलच्या उत्पादन शुल्कातील कपात पेट्रोलच्या कपातीच्या दुप्पट असेल. भारतीय शेतकऱ्यांनी लॉकडाऊनच्या काळातही कठोर परिश्रम करून आर्थिक विकासाचे चक्र सुरुच ठेवले आणि डिझेलच्या उत्पादनशुल्कातील भरीव कपातीमुळे आगामी रब्बी हंगामात शेतकऱ्यांना फायदे मिळतील.
अलीकडच्या काही महिन्यांमध्ये जागतिक पातळीवर खनिज तेलाच्या किमतींमध्ये मोठी वाढ झालेली पाहायला मिळाली, ज्यामुळे देशातील बाजारांमध्ये अलीकडच्या काही आठवड्यांमध्ये पेट्रोल आणि डिझेलच्या दरात वाढ होऊन त्याचा महागाईच्या दरावर परिणाम झाला. त्याच प्रकारे जगामध्ये सर्व प्रकारच्या उर्जा साधनांच्या दरातही मोठ्या प्रमाणावर वाढ आणि साधनांची टंचाई पहायला मिळाली. मात्र, भारत सरकारने देशात उर्जेची कोणत्याही प्रकारे टंचाई होणार नाही आणि पेट्रोल आणि डिझेल यांसारखी इंधने आपल्या गरजांच्या पूर्ततेसाठी योग्य प्रमाणात उपलब्ध राहतील हे सुनिश्चित करण्यासाठी प्रयत्न केले.
कोविड-19 मुळे सर्व व्यवहार ठप्प झाल्यानंतर, भारताच्या आकांक्षी लोकसंख्येमध्ये असलेल्या उद्यमशील वृत्तीमुळे भारताच्या अर्थव्यवस्थेने अतिशय उल्लेखनीय पद्धतीने पुन्हा भरारी घेतली. अर्थव्यवस्थेमधील सर्वच क्षेत्रे मग ते उत्पादन असो, सेवा किंवा कृषी असो या सर्वांमध्येच अतिशय उल्लेखनीय आर्थिक विकासाच्या घडामोडी होत आहेत. अर्थव्यवस्थेला आणखी चालना देण्यासाठी डिझेल आणि पेट्रोलच्या उत्पादनशुल्कात मोठ्या प्रमाणावर कपात करण्याचा भारत सरकारने निर्णय घेतला.
पेट्रोल आणि डिझेलवरील उत्पादनशुल्कातील कपातीमुळे त्याच्या वापराला देखील चालना मिळेल आणि महागाईचा दर कमी राहील. परिणामी गरीब आणि मध्यमवर्गाला दिलासा मिळेल. आजच्या निर्णयामुळे अर्थचक्राला आणखी गती मिळण्याची अपेक्षा आहे.
ग्राहकांना दिलासा देण्यासाठी राज्यांनी देखील पेट्रोल आणि डिझेलच्या मूल्यवर्धित करामध्ये कपात करावी असे त्यांना आवाहन करण्यात येत आहे.
रस्ते वाहतूक आणि महामार्ग मंत्रालय
लडाखमध्ये राष्ट्रीय महामार्ग 301 च्या 230 किलोमीटर लांबीच्या कारगिल-झंस्कार रस्त्याचे नूतनीकरण आणि रुंदीकरण सुरू - केंद्रीय मंत्री नितीन गडकरी
नवी दिल्ली, 12 सप्टेंबर 2023
लडाखमध्ये राष्ट्रीय महामार्ग 301 चा एक महत्त्वाचा भाग असलेल्या 230 किलोमीटर लांबीच्या कारगिल- झंस्कार रस्त्याचे नूतनीकरण आणि रुंदीकरण सुरू करण्यात आल्याचे केंद्रीय रस्तेवाहतूक आणि महामार्ग मंत्री नितीन गडकरी यांनी सांगितले आहे.
एका ट्विटच्या मालिकेत त्यांनी सांगितले की, 8 पॅकेजेसमध्ये विभागलेला हा विस्तृत प्रकल्प पॅकेज 5 मध्ये यशस्वीरित्या पूर्ण झाला आहे तर पॅकेज 6 आणि पॅकेज 7 या आर्थिक वर्षात पूर्ण होणे अपेक्षित आहे. या 3 पॅकेजेसमध्ये तब्बल 97.726 किमीचा समावेश असून त्यात 13 मोठे पूल, 18 छोटे पूल आणि 620 बॉक्स कल्व्हर्टचा समावेश आहे, अशी माहिती गडकरी यांनी दिली.
एका बाजूला खोल दरी आणि दुस-या बाजूला उंच टेकडी असलेला हा भूभाग अतिशय आव्हाने निर्माण करत आहे, असे त्यांनी सांगितले. या प्रदेशातील अतिशय विपरित पर्यावरण, विरळ वनस्पती आणि ऑक्सिजनची कमी पातळी, तसेच अत्यंत थंड हवामान, यामुळे अडचणींमध्ये वाढ होते. निम्म्याहून अधिक भागामध्ये वस्ती आणि नेटवर्क कनेक्टिव्हिटी नाही.
हा पट्टा पूर्ण झाल्यावर, सर्व हवामानासाठी अनुकूल असलेला हा रस्ता सैन्य तुकड्या आणि अवजड तोफांच्या वाहतुकीसाठी सोयीचा झाल्याने अतिशय महत्त्वाची पायाभूत सुविधा म्हणून काम करेल, असे गडकरी म्हणाले. त्याच्या सामरिक महत्त्वाव्यतिरिक्त या प्रकल्पामुळे या प्रदेशातील आर्थिक विकास आणि पर्यटनाला देखील चालना मिळणार आहे, याकडे त्यांनी लक्ष वेधले. पंतप्रधान नरेंद्र मोदी यांच्या दूरदर्शी नेतृत्वाखाली या महत्त्वाकांक्षी प्रकल्पातून सीमावर्ती प्रदेशात कार्यक्षम, समस्याविरहित आणि पर्यावरणाच्या दृष्टीकोनातून सजग वाहतूक व्यवस्थेचे उद्दिष्ट साध्य करण्याची वचनबद्धता प्रदर्शित होत आहे, असे गडकरी यांनी नमूद केले.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
पंतप्रधान कार्यालय
टोक्यो ऑलिंपिक्स 2020 मध्ये कुस्तीत रौप्य पदक मिळवल्याबद्दल रवीकुमार दहीया याचे पंतप्रधानांकडून अभिनंदन
नवी दिल्ली, 5 ऑगस्ट 2021
टोक्यो ऑलिंपिक्स 2020मध्ये कुस्तीत रौप्य पदक मिळवल्याबद्दल रवीकुमार दहीया याला असामान्य कुस्तीपटू असे संबोधत पंतप्रधान नरेंद्र मोदी यांनी त्याचे अभिनंदन केले आहे
“रवीकुमार दहीया एक असामान्य कुस्तीपटू आहे! त्याचा लढाऊ बाणा व चिकाटी असामान्य आहे.
टोक्यो ऑलिंपिक्स-2020 मध्ये रौप्यपदक मिळवल्याबद्दल त्याचे अभिनंदन. भारताला त्याच्या या यशाचा खूप अभिमान वाटत आहे.” असे पंतप्रधानांनी आपल्या ट्विटर संदेशात म्हटले आहे.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
शेतकऱ्यांचे सक्षमीकरण हे सरकारचे प्राधान्य - केंद्रीय मंत्री पियुष गोयल
मुंबई 3 ऑक्टोबर 2020
कृषी विधेयके म्हणजे आमूलाग्र परिवर्तन घडवून आणणारे निर्णय आहेत आणि त्यामुळे शेतकऱ्यांचे जीवनमान उंचावेल आणि त्यांचे उत्पन्न दुप्पट होईल असे प्रतिपादन केंद्रीय मंत्री पियुष गोयल यांनी केले आहे. मुंबईत, शेतकऱ्यांच्या सक्षमीकरणासंदर्भात घेतलेल्या वार्ताहर परिषदेत ते आज बोलत होते. शेतकऱ्यांचे सक्षमीकरण हे मोदी सरकारचे प्राधान्य असल्याचे त्यांनी स्पष्ट केले.
कृषी सुधारणा विधेयकांमुळे आपला शेतमाल विकण्यासंदर्भात अनेक दशकांपासून असलेल्या बंधनातून शेतकरी मुक्त झाले आहेत, यामुळे त्यांच्या आणि देशाच्या कृषी क्षेत्राच्या जलद विकासाचे मार्ग खुले होणार आहेत असेही त्यांनी नमूद केले. दरांमध्ये होणाऱ्या विपरित चढउतारांपासून संरक्षण देण्याचे काम नवीन कृषी विधेयके करतील, तसेच शेतकऱ्यांना आपल्याला हवे असलेले दराचे फायदे मिळवण्याचे स्वातंत्र्य असेल, असेही ते म्हणाले.
शेतकऱ्यांना आता त्यांचे उत्पादन योग्य व्यक्तीला, योग्य ठिकाणी, योग्य वेळी, योग्य किंमतीला विकण्याचे स्वातंत्र्य देऊन त्यांचे सक्षमीकरण करण्यात आले आहे, असे त्यांनी सांगितले. “किमान आधारभूत किंमत कालही होती, आजही आहे आणि उद्या देखील राहील” असे ते म्हणाले. सरकारने उत्पादन खर्चाच्या दीडपट किमान हमीभाव केला आहे; त्याशिवाय इतर अनेक उत्पादनांना हमीभाव लागू केला आहे, अलीकडच्या काळात, अगदी चलनफुगवट्याचा दर अतिशय कमी असताना देखील हमीभावाचा दर आणि खरेदी दर वाढवण्यात आला आहे असे त्यांनी स्पष्ट केले.
सरकारने गेल्या सहा वर्षात सातत्याने नाफेडसाठी कर्जाची हमी सुमारे वीस पट वाढवली आहे, त्यामुळे नाफेडकडून मोठ्या प्रमाणात खरेदी झाली आहे आणि डाळींसारख्या उत्पादनांमध्ये स्वयंपूर्णता निर्माण झाली आहे असे गोयल यांनी सांगितले.
शेतकऱ्यांच्या कल्याणासाठी अनेक निर्णय घेतले गेले. यामध्ये पीएम पीक विमा योजना, किसान क्रेडिट कार्डचा विस्तार आणि परवडणाऱ्या दरात कृषी कर्ज यांचा समावेश असून या माध्यमातून शेतकऱ्यांना सुरक्षा देण्यात आली. सरकारने ‘निम कोटिंग’ सक्तीचे केले, त्यामुळे खतांचा तुटवडा आणि शेतीव्यतिरिक्त होणारा खतांचा वापर या समस्या दूर झाल्या आहेत असे त्यांनी स्पष्ट केले.
कंत्राटी शेतीबाबत व्यक्त होत असलेली भीती दूर करत गोयल म्हणाले की हा केवळ एक पर्याय आहे, ते सक्तीचे नाही. नव्या कायद्यामध्ये शेतकऱ्यांचा चुकारा तीन दिवसाच्या आत देण्याची तरतूद करण्यात आली आहे आणि जर काही वाद असतील तर त्यांचे निराकरण करण्यासाठी संस्थात्मक यंत्रणेची रचना करण्यात आली असल्याचा त्यांनी पुनरुच्चार केला.
किसान रेलला चांगला प्रतिसाद
किसान रेलला चांगला प्रतिसाद मिळत आहे असे सांगून केंद्रीय मंत्री म्हणाले की हंगामानुसार फळे आणि भाजीपाला यांच्या वाहतुकीसाठी रेल्वे आणि कृषी मंत्रालय किसान रेल कोरिडॉरसाठी प्रयत्नशील आहे. नाशवंत वस्तूंच्या वाहतुकीसाठी वातानुकूलित कोच सुरू करण्यासाठी आम्ही कृषी मंत्रालयाशी चर्चा करीत आहोत; कृषी उत्पादनांचा अपव्यय हा प्रश्न कायमस्वरुपी सोडविण्यासाठी गोदामे विकसित करण्याचे नियोजन आहे असे ते म्हणाले.
महाराष्ट्रातील देवळाली ते बिहार पर्यंतच्या पहिल्या किसान रेलला हिरवा झेंडा दाखवण्यात आला होता. संत्र्याचा हंगाम सुरू होताच देशातील विविध भागात संत्री वाहतूक करण्यासाठी नागपूरहून किसान रेल्वे सेवा सुरू करण्याचा प्रस्ताव आहे.
PIB Mum /01/ 04 / 7A
RT/ST/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
पंतप्रधान कार्यालय
पंतप्रधानांनी अहमदाबाद येथील रुग्णालयातील आग दुर्घटनेबद्दल व्यक्त केला शोक
पंतप्रधानांनी अहमदाबाद येथील रुग्णालयातील आगीत प्राण गमाविलेल्या मृतांबद्दल शोक व्यक्त केला आहे.
आपल्या ट्विटर संदेशात पंतप्रधान म्हणाले,"अहमदाबाद येथील रुग्णालयात लागलेल्या आगीने मी दु:खी झालो आहे. मृत्यूवियोग झालेल्यांच्या कुटुंबियांसाठी मी शोक व्यक्त करत आहे.जखमींच्या प्रकृतीत लवकर सुधारणा होवो. मी मुख्यमंत्री विजय रुपानीजी आणि महापौर इबिजाल पटेलजी यांच्याशी याबाबत बोललो आहे. प्रशासन संबंधितांना सर्वतोपरी मदत करत आहे".
Saddened by the tragic hospital fire in Ahmedabad. Condolences to the bereaved families. May the injured recover soon. Spoke to CM @vijayrupanibjp Ji and Mayor @ibijalpatel Ji regarding the situation. Administration is providing all possible assistance to the affected.
— Narendra Modi  August 6, 2020
U.Ujgare/S.Patgoankar/P.Kor
संरक्षण मंत्रालय
सीमा रस्ते संघटना अमरनाथ यात्रा मार्गावरील दुरुस्तीची कामे 15 जून 2023 पर्यंत पूर्ण करणार
नवी दिल्ली, 2 जून 2023
सीमा रस्ते संघटना  अमरनाथ यात्रा मार्गावरील दुरुस्तीची कामे ही यात्रा सुरू होण्याच्या आधी म्हणजे 15 जून 2023 पर्यंत पूर्ण करणार आहे. ही यात्रा 01 जुलै 2023 ला सुरू होणार आहे. मार्गावरील बर्फ हटवणे, मार्गावरील रस्त्यांचे रुंदीकरण, मार्गावरील पादचारी पुलाची दुरुस्ती, हॅन्ड रेल बसवणे इत्यादी कामांचा यात समावेश आहे.
यापूर्वी, बालताल ते पवित्र अमरनाथ गुहेपर्यंतच्या यात्रेच्या मार्गाची देखभाल जम्मू आणि काश्मीर सरकारचा सार्वजनिक बांधकाम विभाग पाहत होता तर चंदनवाडी ते पवित्र गुहेपर्यंतच्या आणखी दुसऱ्या मार्गाची देखरेख पहलगाम विकास प्राधिकरण करत होते. देखभालीसाठी आणि सुधारणेसाठी सप्टेंबर 2022 मध्ये हा मार्ग सीमा रस्ते संघटना  कडे सुपूर्द करण्यात आला.
N.Chitale/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
कायदा आणि न्याय मंत्रालय
लोक अदालत ही, सामान्य लोकांसाठी उपलब्ध असलेली महत्त्वाची पर्यायी वाद निवारण यंत्रणा
आत्तापर्यंत 28 राज्ये आणि केंद्रशासित प्रदेशांमध्ये ई-लोक अदालतींचे आयोजन
लोक अदालतींच्या माध्यमातून एकूण 259.92 लाख प्रकरणे हाती घेतली, त्यांपैकी सुमारे 53.38 लाख प्रकरणे निकाली
नवी दिल्ली, 16 डिसेंबर 2022
लोक अदालत ही, सर्वसामान्य लोकांसाठी उपलब्ध असलेली महत्त्वाची पर्यायी वाद निवारण  यंत्रणा आहे असे केंद्रीय कायदा आणि न्याय मंत्री किरेन रिजिजू यांनी आज लोकसभेत एका प्रश्नाच्या लेखी उत्तरात सांगितले.
राष्ट्रीय लोक अदालतींचे आयोजन देशभरातील सर्व तालुके, जिल्हे आणि उच्च न्यायालयांमध्ये पूर्वनिर्धारित तारखेला एकाच वेळी केले जाते.
लोकअदालतींचे तीन प्रकार आहेत :-
1. राष्ट्रीय लोक अदालती:
देशातील सर्व न्यायालयांमध्ये वर्षभरातून चार वेळा एकाच दिवशी राष्ट्रीय लोक अदालत भरवली जाते. प्रत्येक वर्षाच्या सुरुवातीलाच राष्ट्रीय विधी सेवा प्राधिकरणाकडून राष्ट्रीय लोक अदालतीच्या तारखा निश्चित केल्या जातात आणि त्या देशभरातील सर्व राज्य विधी सेवा प्राधिकरणांना कळवल्या जातात. कोविड साथीच्या काळात, विधी सेवा प्राधिकरणांनी उपलब्ध तंत्रज्ञानाचा अभिनवतेने वापर केला, आणि ई-लोक अदालत सुरू केली. यामुळे पक्षकारांना अदालतीच्या ठिकाणी प्रत्यक्ष उपस्थित न राहताही आपापले दावे सोडवून घेता येत होते.
2. राज्य लोक अदालत :
राज्याराज्यांमधील राज्य विधी सेवा प्राधिकरणे तिथल्या राज्य लोक अदालतींसाठीचे नियोजन आणि आयोजन करतात. अशा अदालतींच्या नेमक्या गरजांनुसार या अदालती साप्ताहिक, मासिक, द्विमासिक किंवा त्रैमासिक तत्वावर आयोजित केल्या जाऊ शकतात.
3. स्थायी लोक अदालत :
स्थायी लोकअदालती या दररोज किंवा आठवड्यासाठी निश्चित केलेल्या बैठकांच्या संख्येप्रमाणे आयोजित केल्या जातात. सध्या देशभरातील 37 राज्ये/केंद्रशासित प्रदेशांमध्ये 344 स्थायी लोकअदालती कार्यरत आहेत.
आतापर्यंत आंध्र प्रदेश, अरुणाचल प्रदेश, बिहार, छत्तीसगढ, चंदीगढ, दिल्ली, गोवा, गुजरात, हरयाणा, हिमाचल प्रदेश, जम्मू-काश्मीर, झारखंड, कर्नाटक, केरळ, मध्य प्रदेश, महाराष्ट्र, मणिपूर, मेघालय, मिझोराम, ओदिशा, पंजाब, राजस्थान, सिक्कीम, तेलंगणा, त्रिपूरा, उत्तर प्रदेश, उत्तराखंड आणि पश्चिम बंगाल या 28 राज्ये आणि केंद्रशासित प्रदेशांमध्ये ई-लोक अदालतींचे आयोजन करण्यात आले आहे. या लोक अदालतींच्या माध्यमातून एकूण 259.92 लाख प्रकरणे सोडवणूकीसाठी हाती घेतली होती, त्यांपैकी सुमारे 53.38 लाख प्रकरणे निकाली निघाली आहेत.
|
|
Pre-Litigation Cases
|
|
Pending Cases in Courts
|
|
Total
|
|
Taken Up
|
|
Disposal
|
|
Taken Up
|
|
Disposal
|
|
Taken Up
|
|
Disposal
|
|
16378857
|
|
3839258
|
|
9613800
|
|
1499042
|
|
25992657
|
|
5338300
|
||
||
||
||
||
||
||
|
S.Kakade/T.Pawar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
कार्मिक, सार्वजनिक तक्रार आणि निवृत्ती वेतन मंत्रालय
जागतिक पर्यावरण दिनानिमित्त नवी दिल्ली येथे आयोजित कार्यक्रमाचे केंद्रीय राज्यमंत्री डॉ. जितेंद्र सिंग यांच्या हस्ते उद्घाटन
नवी दिल्ली, 5 जून 2018
नवी दिल्ली येथे जागतिक पर्यावरण दिनानिमित्त आयोजित कार्यक्रमाचे उद्घाटन केंद्रीय राज्यमंत्री  डॉ. जितेंद्र सिंग यांच्या हस्ते करण्यात आले. ‘बीट प्लास्टीक पोल्यूशन्स’ अर्थात प्लास्टीकमुळे होणाऱ्या प्रदूषणाला समाप्त करू या, अशी यावर्षीच्या जागतिक पर्यावरण दिनाची संकल्पना आहे.
जागतिक पर्यावरण दिवस ही पर्यावरणाच्या रक्षणासाठी स्वत:ला समर्पित करण्याची एक संधी आहे, असे डॉ. जितेंद्र सिंग यांनी यावेळी सांगितले. पर्यावरणाच्या रक्षणासाठी अनेक उपक्रम हाती घेण्याची आवश्यकता त्यांनी नमूद केली.
केंद्र सरकारने हाती घेतलेली स्वच्छता मोहीम आता लोक चळवळ झाली आहे. बालिकांसाठी शौचालये बांधण्यावर भर देण्यात आला असून गेल्या वर्षभरात अशा प्रकारची तब्बल 4 लाख शौचालये बांधण्यात आली, अशी माहिती त्यांनी दिली. पर्यावरण स्वच्छ ठेवण्यासाठी केंद्र सरकार राबवत असलेल्या इतरही अनेक उपक्रमांबाबत त्यांनी माहिती दिली. स्वच्छ पर्यावरणाचे उद्दिष्ट साध्य करण्यासाठी विविध उपक्रमांना, मानसिकता बदलण्याची जोड मिळणे आवश्यक असल्याचे मत सिंग यांनी व्यक्त केले.
S.Tupe/M.Pange/P.Kor
(Visitor Counter : 106
पंतप्रधान कार्यालय
पंतप्रधानांनी पारशी नववर्ष नवरोजनिमित्त दिल्या शुभेच्छा
नवी दिल्ली, 16 ऑगस्ट 2023
पंतप्रधान नरेंद्र मोदी यांनी पारशी नववर्ष, नवरोजनिमित्त शुभेच्छा दिल्या आहेत.
पंतप्रधानांनी आपल्या ट्वीटर संदेशात म्हटले आहे:
“नवरोज मुबारक!”
पारशी नववर्ष दिनाच्या शुभेच्छा. पारशी समुदायाची संस्कृती आणि परंपरांचा भारताला मोठा अभिमान आहे. या समुदायाने आपल्या देशाच्या प्रगतीमध्ये मोलाचे योगदान दिले आहे. हे वर्ष आनंदाचे, उत्तम आरोग्याचे आणि भरभराटीचे जावो, अशी मी प्रार्थना करतो.”S.Kakade/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
उपराष्ट्रपतींनी राष्ट्रीय छात्र सेना  प्रजासत्ताक दिन शिबिराचे केले उद्घाटन
जगदीप धनखड यांनी राष्ट्र उभारणीत राष्ट्रीय छात्र सेनेच्या योगदानाचे केले कौतुक
भारताचे उपराष्ट्रपती जगदीप धनखड यांनी 7 जानेवारी 2023 रोजी नवी दिल्ली येथे राष्ट्रीय छात्र सेना  प्रजासत्ताक दिन शिबिर 2023 चे औपचारिक उद्घाटन केले. या प्रसंगी, सेना, नौदल आणि हवाई दल या तिन्ही शाखांमधून निवडलेल्या राष्ट्रीय छात्र सेनेच्या कॅडेट्सच्या तुकडीने उपराष्ट्रपतींना मानवंदना दिली. उपराष्ट्रपतींनी संचलनाची पाहणी केली.
तरुण विद्यार्थ्यांमध्ये चारित्र्य, साथीभाव आणि निःस्वार्थ सेवेची भावना विकसित करून राष्ट्रीय छात्र सेनेने राष्ट्र उभारणीत दिलेल्या योगदानाचे जगदीप धनखर यांनी कॅडेट्सना संबोधित करताना कौतुक केले. राष्ट्रीय छात्र सेनेने गेल्या काही वर्षांमध्ये प्रेरणादायी आणि शिस्तबद्ध तरुणांची एक चैतन्यशील आणि वैविध्यपूर्ण केडर तयार केली असून हे तरुण जीवनाच्या सर्व क्षेत्रात उत्कृष्ट कार्य करत आहेत, असेही ते म्हणाले.
राष्ट्रीय छात्र सेना ही जगातील सर्वात मोठी युवा संघटना आहे. विशेषत: भारतीय स्वातंत्र्याच्या अमृतकाळामध्ये कर्तव्यपथावर कामगिरी करणे हा कॅडेट्ससाठी एक आनंदाचा क्षण असेल, असे उपराष्ट्रपती म्हणाले.
जगदीप धनखर यांनी अलीकडेच नूतनीकरण केलेल्या “हॉल ऑफ फेम” आणि ध्वज क्षेत्राला देखील भेट दिली. तिथे त्यांनी तरुण कॅडेट्सकडून त्यांच्या संबंधित राज्यांबद्दलची माहिती ऐकली आणि ध्वज क्षेत्रामध्ये प्रदर्शित कॅडेटस् नी तयार केलेल्या विविध सामाजिक विषयांवरील माांडणीचे कौतुक केले.
यावेळी राष्ट्रीय छात्र सेनेचे डीजी लेफ्टनंट जनरल गुरबीरपाल सिंग यांनी उपराष्ट्रपतींना राष्ट्रीय छात्र सेनेच्या माजी विद्यार्थी संघटनेचे सदस्यत्व दिले.
74 व्या राष्ट्रीय छात्र सेना  प्रजासत्ताक दिन शिबिर  2023 ची सुरुवात 02 जानेवारी 2023 रोजी दिल्ली मधील करिअप्पा परेड ग्राऊंडवर झाली. महिनाभर चालणाऱ्या शिबिरात सर्व 28 राज्ये आणि 8 केंद्रशासित प्रदेशांतील 710 मुलींसह एकूण 2,155 कॅडेट सहभागी होत आहेत.
युवा विनिमय कार्यक्रमाचा एक भाग म्हणून या शिबिरात 19 मित्र देशांतील कॅडेट आणि अधिकारी देखील सहभागी आहेत.
शिबिरात सहभागी होणारे कॅडेट्स सांस्कृतिक स्पर्धा, राष्ट्रीय एकात्मता जागृती कार्यक्रम आणि विविध संस्थात्मक प्रशिक्षण स्पर्धा यासारख्या अनेक उपक्रमांमध्ये सहभागी होतील. 26 जानेवारी 2023 रोजी प्रजासत्ताक दिनाच्या संचलनामध्ये दोन राष्ट्रीय छात्र सेनेच्या मार्चिंग तुकड्या सहभागी होतील. यासारख्या अनेक आणि मागणी असलेल्या कार्यक्रमांचा समारोप 28 जानेवारी 2023 रोजी संध्याकाळी पंतप्रधानांच्या रॅलीने होईल.
गृह मंत्रालय
भारताच्या शेजारी मित्र राष्ट्रांलगतच्या असलेल्या सीमांचा देशविघातक कृत्यांसाठी गैरवापर होणार नाही, याची सशस्त्र सीमादलाने काळजी घ्यावी: अमित शहा
नवी दिल्ली, 19 डिसेंबर 2019
भारताच्या शेजारी मित्र राष्ट्रांना लागून असलेल्या सीमांचा देशविघातक कृत्यांसाठी वापर होणार नाही याची काळजी सशस्त्र सीमादलाने घ्यायला हवी, तसेच सीमा रेषेलगतच्या रहिवाश्यांना अशा कृत्यांचा त्रास होणार नाही, यासाठी दक्ष असायला हवे, असे केंद्रीय गृहमंत्री अमित शहा यांनी म्हटले.ते आज नवी दिल्लीत सशस्त्र सीमादलाच्या 56व्या पथसंचलन कार्यक्रमात बोलत होते. भारताला नेपाळ आणि भूतान या मित्र राष्ट्रांची 2450 किलोमीटरची सीमा आहे. या सीमेवरुन एकही घूसखोर भारतात येऊ शकणार नाही, याची काळजी घेतली जावी, असे ते म्हणाले. गेल्या वर्षभरात सीमादलाने 50 घूसखोरांना पकडले तसेच अनेक अवैध वस्तू तसेच अंमली पदार्थ जप्त केल्याबद्दल त्यांनी सैन्य दलाचे कौतुक केले.
सशस्त्र सीमादल अधिक बळकट करण्यासाठी तसेच सध्या असलेल्या सैनिकांवरचा कामाचा ताण कमी करण्यासाठी 2020 च्या अखेरपर्यंत 12 हजार रिक्त पदे भरली जातील, असे शहा यांनी सांगितले. सशस्त्र सैन्य दलासाठी सरकार राबवत असलेल्या कल्याणकारी योजनांची त्यांनी माहिती दिली. सैनिक वर्षातले 100 दिवस तरी आपल्या कुटुंबासोबत घालवू शकेल, याची काळजी सरकार घेईल असे आश्वासन त्यांनी दिले. नक्षल प्रभावित भागांमध्ये सशस्त्र सीमादलाच्या सैनिकांच्या मुलांसाठी अधिकाधिक शाळा उभारण्यासह अनेक सुविधांचा त्यांनी उल्लेख केला. सशस्त्र सेना दल अविरत देशाच्या सीमा सुरक्षित ठेवण्यासाठी सज्ज असते. प्राणांची परवा न करता हे सैनिक देशासाठी प्रसंगी सर्वोच्च बलिदान देतात, अशा शब्दात शहा यांनी सशस्त्र सेना दलाचा गौरव केला.
B.Gokhale/R.Aghor/D.Rane
(Visitor Counter : 63
पंतप्रधान कार्यालय
किसान मान धन योजनेचा 12 सप्टेंबरला पंतप्रधानांच्या हस्ते प्रारंभ
रांची येथे झारखंडच्या नव्या विधानसभा इमारतीचे पंतप्रधानांच्या हस्ते उद्घाटन होणार
नवी दिल्ली, 9 सप्टेंबर 2019
पंतप्रधान नरेंद्र मोदी येत्या 12 सप्टेंबरला झारखंडमधल्या रांची येथे किसान मान धन योजनेचा प्रारंभ करणार आहेत.
5 कोटी छोट्या आणि मध्यम शेतकऱ्यांना वयाच्या 60 व्या वर्षापासून दरमहा किमान तीन हजार रुपये पेन्शन या योजनेद्वारे मिळणार आहे.
येत्या तीन वर्षासाठी या योजनेचा 10,774 कोटी रुपयांचा खर्च अपेक्षित आहे.
सध्या 18 ते 40 वर्षे वयोगटातले छोटे आणि मध्यम शेतकरी या योजनेसाठी अर्ज करु शकतात.
अनुसूचित जमातीच्या विद्यार्थ्यांना प्राथमिक, माध्यमिक आणि उच्च माध्यमिक स्तरावर दर्जेदार शिक्षण देण्यासाठीच्या 400 एकलव्य आदर्श निवासी शाळांचे उद्घाटनही पंतप्रधान करणार आहेत.
झारखंड विधानसभेच्या नव्या इमारतीचे उद्घाटन पंतप्रधान करणार असून रांची येथे नव्या सचिवालय इमारतीचे भूमीपूजनही त्यांच्या हस्ते होईल.
साहेबगंज इथल्या मल्टी मोडल टर्मिनलचे उद्घाटनही पंतप्रधान करणार आहेत.
B.Gokhale/N.Chitale/P.Malandkar
(Visitor Counter : 130
आरोग्य आणि कुटुंब कल्याण मंत्रालय
कोविड-19 ची ताजी स्थिती-1
रुग्ण बरे होण्याचे प्रमाण वाढून 41.57% पर्यंत पोहोचले
नवी दिल्ली, 25 मे 2020
कोविड-19 च्या प्रतिबंध, नियंत्रण आणि व्यवस्थापनासाठी राज्ये / केंद्रशासित प्रदेशांच्या सोबत भारत सरकार श्रेणीबद्ध, पूर्व नियोजित आणि व्यावहारिक दृष्टिकोनातून अनेक पावले उचलत आहे. उच्च स्तरावर याविषयी नियमितपणे पुनरावलोकन आणि परीक्षण केले जात आहे.
आतापर्यंत एकूण 57,720 लोक बरे झाले आहेत. गेल्या 24 तासांत 3,280 रुग्ण बरे झाल्याचे आढळून आले आहे. रुग्ण बरे होण्याचे एकूण प्रमाण 41.57% आहे. पुष्टी झालेल्या प्रकरणांची एकूण संख्या आता 1,38,845 आहे. सक्रिय वैद्यकीय पर्यवेक्षणाखाली असलेल्या प्रकरणांची संख्या 77,103 आहे.
कोविड-19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA
कोविड-19शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in आणि @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड-19 वरील राज्ये / केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.M.Chopade/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(